Na osnovu Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu - Fakultetu zdravstvenih studija u akademskoj 2021/2022. godini, broj: 04-1-1828/21 od 07.09.2021. godine (Zaključak Upravnog odbora Univerziteta u Sarajevu, broj: 02-32-10-1/21), Odluke o izmjeni i dopuni dinamičkog plana potreba za raspisivanje konkursa za izbor u zvanja broj: 04-1-408/22 od 08.02.2022. godine (Zaključak Upravnog odbora Univerziteta u Sarajevu, broj: 02-8-21/22 od 21.03.2022. godine), Odluke Vijeća Univerziteta u Sarajevu - Fakulteta zdravstvenih studija broj: 04-1-64/22 od 12.01.2022. godine i 04-1-1888/22 od 09.09.2022. godine i saglasnosti Senata Univerziteta u Sarajevu broj: 01-1-44/22 od 26.01.2022. godine i 01-13-85/22 od 28.09.2022. godine, te Odluke Vlade Kantona Sarajevo o davanju saglasnosti na popunu radnih mjesta na organizacionim jedinicama Univerziteta u Sarajevu broj: 02-04-42154-22/22 od 13.10.2022. godine, Univerzitet u Sarajevu – Fakultet zdravstvenih studija raspisuje

**KONKURS**

**za izbor u akademska zvanja**

**I Nastavnik u zvanju redovni profesor za:**

1. Oblast „Zaštita i njega zdravlja zajednice“, 1 izvršilac bez zasnivanja radnog odnosa, u skladu sa članom 94. (9) Zakona o visokom obrazovanju („Službene novine Kantona Sarajevo“, broj: 33/17, 35/20, 40/20 i 39/21)

**II Saradnik u zvanju asistent za:**

1. Oblasti: „Okolinsko zdravlje“ i „Upravljanje vodom, hranom i ishranom“ – 1 izvršilac, radni odnos na puno radno vrijeme

Uslovi za izbor, u skladu sa članom 96. Zakona o visokom obrazovanju („Službene novine Kantona Sarajevo“, broj: 33/17, 35/20, 40/20 i 39/21, u daljem tekstu Zakon) i članom 112. Zakona o visokom obrazovanju („Službene novine Kantona Sarajevo“, broj: 36/22, u daljem tekstu Zakon):

Redovni profesor: proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Za poziciju pod rednim brojem 2. uslov je završen studij na Univerzitetu u Sarajevu – Fakultetu zdravstvenih studija.

Kandidati su kao dokaz o ispunjavanju gore navedenih uslova obavezni priložiti

1. Popunjen Obrazac prijave na konkurs (Obrazac prijave na konkurs kandidati mogu preuzeti web stranici: www.fzs.unsa.ba) ,
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni, Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
4. Dodatak diplomi/Uvjerenje o položenim ispitima iz kojih je vidljiva prosječna ocjena u toku studija,
5. Dokaz o provedenom izbornom periodu u zvanju, odnosno potvrdu da je kandidat proveo u nastavi najmanje tri godine nakon posljednjeg izbora, ukoliko se radi o prijevremenom izboru (za poziciju pod r.br. 1)
6. Dokaz o uspješno obavljenom mentorstvu (za poziciju pod r.br. 1)
7. Dokaz o zaposlenju u nastavnoj bazi (za poziciju pod r.br. 1)
8. Drugi dokazi relevantni za izbor.

Kandidati koji konkurišu u izbor na dvije naučne oblasti, dostavljaju prijavu i dokumentaciju za svaku oblast za koju konkurišu.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Sva dokumentacija se prilaže u originalu ili ovjerenoj kopiji, koje se po okončanju konkursne procedure ne vraćaju kandidatima.

Ovjerena kopija dokumenta nema ograničen rok važenja, pod uvjetom da ni dokument čija je kopija ovjerena nema preciziran rok važenja.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.